《和同舍夏日四诗 其三 晨夜》
宋代·程俱

夜气接平旦，微凉生太虚。庭槐秋影动，檐月晓光馀。

执热宁无间，探汤固有初。斯须衔烛转，汗渍羽陵书。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。